open-index/open-wikipedia-markdown huggingface dataset:
Magdalena Andersson

**Eva Magdalena Andersson** (f. 23. janúar 1967) er sænsk stjórnmálakona og hagfræðingur. Hún hefur verið leiðtogi sænska Jafnaðarmannaflokksins frá 5. nóvember 2021 og var forsætisráðherra Svíþjóðar frá 30. nóvember 2021 til 18. október 2022. Hún var áður fjármálaráðherra í ríkisstjórn Stefans Löfven frá árinu 2014 til 2021. 

Andersson er fyrsti kvenforsætisráðherra Svíþjóðar og með embættistöku hennar varð Svíþjóð síðasta Norðurlandið til að kjósa konu sem ríkisstjórnarleiðtoga.

## Æviágrip
Magdalena Andersson fæddist þann 23. janúar 1967 í Uppsölum og keppti í sundi þegar hún var barn. Hún gekk sextán ára gömul í ungliðadeild sænska Jafnaðarmannaflokksins. Hún er menntuð í hagfræði og starfaði frá 2007 til 2009 sem aðstoðarmaður Monu Sahlin, leiðtoga Jafnaðarmannaflokksins. Árið 2009 hóf Andersson störf sem yfirmaður hjá sænskum skattayfirvöldum og vann hún þar til ársins 2012. Tveimur árum síðar varð Andersson fjármálaráðherra Svíþjóðar í fyrstu ríkisstjórn Stefans Löfven.

Sem fjármálaráðherra hefur Andersson þótt fara varlega með fé sænskra skattgreiðenda og því hefur hún verið kölluð „nískasti fjármálaráðherra Evrópusambandsins.“ Hún hefur þó hækkað skatta og varið meira fé í velferðarkerfið á embættistíð sinni. Andersson hefur látið þau orð falla að hún telji háa skatta, sterk verkalýðsfélög og jöfnuð undirstöðu velgengni í alþjóðavæddum heimi.

Þegar Stefan Löfven lýsti yfir að hann hygðist segja af sér sem forsætisráðherra og leiðtogi Jafnaðarmannaflokksins sumarið 2021 var fljótt litið til Andersson, hinnar svokölluðu „krónprinsessu“ flokksins, sem líklegs eftirmanns hans. Þann 5. nóvember 2021 var Andersson einróma kjörin nýr leiðtogi flokksins. Hún var ein í framboði og hafði verið tilnefnd til embættisins af 26 aðildarfélögum Jafnaðarmannaflokksins.

Þann 24. nóvember kaus sænska þingið að staðfesta Andersson sem nýjan forsætisráðherra Svíþjóðar. Andersson sagði hins vegar af aðeins sjö klukkustundum síðar þegar fjárlagafrumvarp hennar komst ekki í gegnum þingið. Miðflokkurinn, sem hafði kosið með útnefningu Anderssons í embætti forsætisráðherra, greiddi atkvæði með fjárlagafrumvarpi Kristilegra demókrata og Svíþjóðardemókrata, sem var samþykkt af þinginu. Græni flokkurinn dró í kjölfarið til baka stuðning sinn við stjórn Anderssons vegna óánægju með nýju fjárlögin. Andersson kvaðst ekki geta leitt ríkisstjórn undir þessum kringumstæðum og baðst lausnar en lýsti þó yfir vilja til að mynda nýja minnihlutastjórn Jafnaðarmannaflokksins.

Þingið kaus Andersson aftur forsætisráðherra þann 29. nóvember, í þetta sinn sem leiðtoga minnihlutastjórnar. Hún tók við embættinu næsta dag.

Kosningabandalag vinstriflokkanna tapaði naumlega þingkosningunum í september 2022. Andersson baðst því lausnar úr embætti forsætisráðherra þann 14. september. Hún situr hins vegar áfram sem formaður Jafnaðarmannaflokksins.

## Tilvísanir
Ást (breiðskífa)

**Ást** er plata með íslenska tónlistarmanninnum Bubba Morthens sem kom út árið 2005. Stuttu eftir að platan Tvíburinn kom út, haustið 2004 nánar tiltekið, skildu þau Bubbi Morthens og kona hans til 16 ára, Brynja GunnarsdóttirÞegar fréttin um skilnað þeirra Bubba og Brynju barst út í gær var sem þögn slægi á þá sem heyrðu. Konur gripu fyrir andlit, karlmenn hristu höfuðið og barn grét. "Þetta átti ekki að geta gerst" sagði gamall aðdáandi Bubba.

Í opnugrein í DV 27. nóvember 2004Skilnaðurinn náði hámarki í fjölmiðlum þegar að vikuritið Hér og nú frétti af honum. 16. júní 2005 birtist mynd á forsíðu ritsins af Bubba í bíl sínum með "Bubbi fallinn" í stórum stöfum rétt fyrir ofan höfuð Bubba. Inni í blaðinu mátti svo sjá opnu með sömu fyrirsögn og fleiri myndum sem teknar voru af Bubba í bílnum, og svo textarammi þar sem kemur fram að Bubbi sé byrjaður að reykja aftur. Eftir að ritið setti á forsíðu frétt um meint framhjáhald Brynju viku eftir Bubbi fallinn fréttina fór Bubbi í mál við Garðar Örn Úlfarsson, ritstjóra Hér og nú, og 365 prentmiðlum, en Bubbi var starfsmaður 365 ljósvakamiðla á þessum tíma. 

Bubbi lýsti því svo þannig að hann hafi skyndilega verið kominn "í kjallaraholu í Vesturbænum" í þunglyndi og hættulegu ástandi með hugsunum um að svipta sig lífi. Til að sigrast á örvæntingunni og hugsununum með því að semja lög og lagði drög að nýrri plötu sem hann vildi vinna með Barða Jóhannsyni. Eiður Arnarsson segir að það hafi verið andstæða við það innan Skífunnar að fá Barða til verksins, en Fallegur dagur, sem Bubbi vann með Barða ári áður og varð algjör hittari, eytti allri andstæðu. Barði rekur söguna svo að hann hafi hitt Bubba og fengið hjá honum nokkur lög og upprunalega hugmyndin væri að gera eina plötu.Síðan byrjaði hann að hringja í mig á hverjum einasta morgni: Barði, ég er kominn með nýtt lag, nú verð ég að hætta þessu, en þetta er besta lag sem ég hef samið.Fljótlega urðu lögin á annan tug og þá ákveðið að gera plötuna tvöfalda, því þeim báðum fannst erfitt að henda út einhverjum laganna. Síðan var hætt við hugmyndinna að gera plötuna tvöfalda og, í staðinn, gefið út tvær plötur: Ást eins vegar, og ...í sex skrefa fjarlægð frá paradís. Báðar plötur komu út á fertugasta og níunda afmælisdegi Bubba, 6. júní 2005, og heimildarmynd um gerð þeirra fylgdi með þeim.Hann hefur tjáð og túlkað með orðum og söng eitt það sorglegasta og erfiðasta sem hent getur mann í lífinu. Hann hefur sent frá sér plötur sem eru einstakar á höfundarferli hans. Vonandi þarf hann ekki að gera fleiri svona plötur. Og vonandi líður honum skár.

Gunnar L. Hjálmarsson, gagnrýnandi DV

## Lagalisti
# Ástin mín
# Þú ert
# 40 ár
# Varnarlaust flón
# Nafnið þitt
# Fallegur dagur
# Stór pakki
# Hvað þá
# Verður að sleppa
# Þú
# Hvað sem verður
...í sex skrefa fjarlægð frá paradís

**...í sex skrefa fjarlægð frá paradís** er plata með íslenska tónlistarmanninum Bubba Morthens frá árinu 2005. Hún og plata frá sama ári, Ást, voru plötur í tvíleik Bubba sem sóttu innblástur í skilnað sinn við eiginkonu sína, Brynju Gunnarsdóttur.

## Lagalisti
# Strákurinn
# Stjórna og stýra
# Þú sem ert fjær
# Einn dagur einn
# Lífsins ljós (Vögguvísa)
# Vonin blíð
# Svartur hundur
# Draumur
# Get bara ekki
# Ástin getur aldrei orðið gömul frétt
# Breiðstræti ástarinnar
Lögin mín

**Lögin mín** er plata með íslenska tónlistarmanninum Bubba Morthens sem kom út í tilefni fimmtugsafmælis Bubba 6. júní 2006. Á plötunni söng Bubbi bestu lög sín ásamt nýjum að mestu leyti alveg akústísk. Platan var fyrsta plata Bubba undir merkinu BLCD001, eða Blindsker CD 001.

## Lagalisti
# Grafir og bein 
# Ísbjarnarblús 
# Aldrei fór ég suður 
# Blóðbönd
# Hrognin eru að koma
# Syneta
# Kveðja
# Kyrlátt kvöld
# Með vindinum kemur kvíðinn
# Segulstöðvarblús
# Afgan
# Systir minna auðmýktu bræðra
# Myrkur sjór og sandur
# Agnes og Friðrik
# Borgarbarn
Sól að morgni

**Sól að morgni** er plata með íslenska tónlistarmanninum Bubba Morthens og hljómsveitinni Stríð og Friður. Þetta var önnur plata Bubba með Stríð og frið og fyrsta breiðskífan síðan Trúir þú á engla sem Bubbi stjórnaði upptökum á sjálfur. Miðað við fyrstu plötu Bubba með Stríði og friði þá var friðurinn að einhverju leyti ekki heill. Pétur Hallgrímsson, sem var með Guðmundi Péturssyni á gítar á fyrstu plötunni, var upptekinn við annað. Sól að morgni var líka önnur platan í "fjölskyldu þríleik" Bubba sem hann byrjaði á með Lífið er ljúft árið 1993. Sól að morgni kom út 7. október 2002 og var heldur vel tekið. Skarphéðinn Guðmundsson, gagnrýnandi Morgunblaðsins á þessum tíma, sagði að plötunni mætti skipa með bestu plötum Bubba ogspurning hvort tíminn mun ekki hreinlega leiða í ljós að hún sé hans allra besta.Þess má geta að lokalagið á plötunni, Kveðja, hefur verið notað í riflega 1000 minningagreinum. Sól að morgni sló í gegn, að minnsta kosti miðað við Nýbúann, en hún seldist í um 10.000 eintökum.

## Lagalisti
# Við Gróttu
# Guð er kona
# Klettur í hafi
# Við tveir
# Hún sefur
# Fyrir löngu síðan
# Hvað kemur það mér við
# Þar sem gemsarnir aldrei þagna
# Þá verður gaman að lifa
# Eliðáarþula
# Skjól hjá mér þú átt
# Kveðja
1000 kossa nótt

**1000 kossa nótt** er plata með íslenska tónlistarmanninum Bubba Morthens og hljómsveitinni Stríði og friði. Platan var þriðja plata Bubba með Stríð og frið og einnig síðasta plata í "fjölskyldu þríleiknum" sem Bubbi byrjaði á með Lífið er ljúft 10 árum áður. Líkt og á plötu Bubba frá ári áður stýrði Bubbi útsetningum sjálfur eins vegar, og hins vegar var platan unnin fljótt "til að ná rétta andrúmsloftinu." Í viðtali við Morgunblaðið sagði Bubbi að platan hafi orðið til óforvandis, hann hefði sest niður til að semja lög á plötu sem átti að koma út með honum, KK og Magga Eiríks, en þegar að það verkefni var frestað áttaði hann sig á því að lögin sem voru að fæðast "voru framhald af sól að morgni." 1000 kossa nótt kom svo út þann 11. október 2003.

## Lagalisti
# 1000 kossa nótt
# Mamma vinnur og vinnur
# Öruggt skjól
# Helreiðin
# Fastur liður
# Njóttu þess
# Minning
# Fyrirgefðu mér
# Fagur fiskur í sjó (Vögguvísa)
# Jóhannes 8
# Lífið er dásamlegt
Arfur (breiðskífa)

**Arfur** er plata með íslenska tónlistarmanninnum Bubba Morthens sem kom út 10. október 1998. Þetta var fyrsta platan síðan að Bubbi gaf út plötuna Hvíta hliðin á svörtu 3. nóvember 1996 þar sem hann stýrði upptökum sjálfur. Í viðtali við Morgunblaðið í júní 1998 sagðist hann vera að vinna upp úr Vikivakahandritum 15. til 17. öld sem hann fannst "óplægður akur"Ég hef einnig verið að vinna með þuluformið sem mér finnst vanmetið. Ég hef reynt að draga þuluna inn í nútímann og notað hana við að gera lög um óregluveröldina og eiturlyfjanotkun. Þessi form eru ómæld náma og arfur okkar og ættu að nýtast næstu kynslóð.

Bubbi í fyrrnefndu viðtali við Morgunblaðið, júní 1998frásagnir í eins konar þuluformi, frásagnir um subbuskap og óréttlæti, frjálshyggju og ást, óblíð örlög og rotið innræti

Páll Svansson, gagnrýnandi Dv, um plötuna Arf

## Lagalisti
# Láttu sem þú sofir
# Hvert fer fólkið
# Færeyings þula Kidda
# Gluggagægir
# Í nafni frjálshyggju og frelsis
# Þeir fengu fiskinn í arf
# Vandi er um að spá
# Jesús Pétur Kiljan og hin heilaga Jómfrú og aumingja ég
# Þú veist það núna (Englar alheimsins)
# Þú og ég
# Myndir frá hinni hlið lífsins
# Fagrar heyrði ég raddirnar
# Ísaðar gellur
# Er því best
# Stimpilklukkupabbar
Hvíta hliðin á svörtu

**Hvíta hliðin** á svörtu er plata með íslenska tónlistarmanninnum Bubba Morthens sem kom út 3. nóvember 1996. Hvíta hliðin á svörtu var önnur edrú-plata Bubba í ellefu ár, eða síðan Kona kom út 6. júní 1985. Platan var heldur óhefðbundinn miðað við plötur Bubba sem komu fyrir hana, en á henni söng Bubbi enginn lög, heldur flutti hann ljóð. Undirspilið á plötunni var í höndum þeirra Maariu Olsen, Celo De Carvahlo, Eðvarðs Lárussonar, upptökustóra Bubba til margra átta Eyþórs Gunnarssonar, Guðna Franzsonar og Tómasar R. Einarsson, var spunninn eftir stemmningu í hverju ljóði. Sala á plötunni var sáralítil á mælikvarða Bubba. Eftirbragð ljóðanna - áreiðanlegast allra bragða - er ekki beiskt eða súrt, en víða nokkuð rammt. Tónninn er stundum dökkur og tvístraður, en líka ljúfur og heill.

Kjartan Árnason, gagnrýnandi Morgunblaðsins

## Lagalisti
# Fjallakofinn
# Fyrir Austan
# Þvottadagar
# Vertíð
# Ströndin
# Hnefagull
# Mýktin kemur með aldrinum
# Eintal á deildinni
# Það vantar blóð
# Þar sem reipin eru ekki mannheld
# Herbergi 7
# Arfberar
# Stutt stopp
# Vekjum ekki nágrannann
# Rangur slóði
# Þar sem blómin eru
# Ferðalag
# Klukkan átta
# Saga
# Algjört frelsi
# Trú
# Kyssti mig engill
# Náttúruöflin
# Ljóð handa stelpu
# Eftirmæli um ljón sem hafði tennur
# Inúít
Trúir þú á engla

**Trúir þú á engla** er plata með íslenska tónlistarmanninnum Bubba Morthens sem kom út 16. október 1997. Platan var kynnt tveimur dögum eftir að hún kom út, eða þann 18. október 1997, í bækistöðvum Hnefaleikafélags Reykjavíkur. Bubbi tók nokkur lög af plötunum í hringnum, en síðan fór fram boxsýning. Eftirmálin af sýningunni urðu þannig að Bubbi, ásamt þremur mönnum sem stóðu að sýningunni með honum, voru kærðir og fengu dóm fyrir athæfið 8. júlí 1998 fyrir brot á lögum um bann við hnefaleikum, en ákvörðun um refsingu var frestað um tvö ár. Bubbi og mennirnir áfrýjuðu síðan til Hæstaréttar, en þar var dómurinn staðfestur 7. maí 1999. Platan, sem átti upphaflega að heita Syndir feðranna, seldist frekar vel, eða í kringum 8.000 eintökum.

## Lagalisti

# Trúir þú á engla
# Við vatnið
# Leiðin liggur ekki heim
# Syndir feðranna
# Einn dagur í einu
# Hulduþula
# Barnablús
# Börn Guðs
# Með þér
# Bóndinn í blokkinni
Allar áttir

**Allar áttir** er plata með Bubba Morthens sem kom út 20. nóvember 1996, eða tveimur vikum áður en hann gaf út ljóðaplötu sína Hvíta Hliðin á svörtu. Að lokinni afmælistónleikaröð sem Bubbi fór í tilefni fertugsafmælis Bubba hugðist Bubbi drífa af tvær plötur, fyrst, eins og hann orðaði það í viðtali við Alþýðublaðið í maílok 1996, "klassíska Bubbaplötu" sem væri tilbúin að mestu leyti. Síðan átti að taka upp plötu með ljóðalestri.Ég er að afgreiða dópveröldina sem maður dvaldi áAllar áttir vann Bubbi með Eyþóri Gunnarsyni, samstarfsmanni sínum síðan að platan Von kom út 1992. Heiti plötunnar átti upprunalega að vera ekkert annað en vinnuheiti, en þegar Bubbi hlustaði á plötuna þegar hún var tilbúinn þá heyrði hann að nafnið passaði svo sannarlega  við plötuna. Platan... er nefnilega eins og nafnið gefur til kynna einhvers konar uppgjör við flest það sem Bubbi hefur verið að fást við á sínum sextán ára útgáfuferli, en virkar jafnframt líka sem visst upphaf, að kappinn Bubbi sé aftur kominn á byrjunarreit í glímu sinni við listagyðjuna.

Gagnrýnandi Dags-TímansPlatan, sem var fyrsta edrú plata Bubba síðan að platan Kona kom út 6. júní 1985, seldist í um 7-8.000 eintökum.

## Lagalisti
# Ég elska bækur
# Það er aðeins ein
# Sá sem gaf mér ljósið
# Þú ert ekki lengur
# Hverjum geturðu treyst
# Hann elskar mig ekki
# Röng borg
# Með vindinum kemur kvíðinn
# Hvað er töff við það í snöru að hanga
# Alla daga
# Jarðarför Bjössa
Í skugga Morthens

**Í skugga Morthens** er plata með Íslenska tónlistarmanninnum Bubba Morthens sem kom út 10. október 1995. Á plötunni syngur Bubbi bestu lög frænda síns, Hauks Morthens. Platan var síðasta neysluplata Bubba, en næsta plata kappans var platan Allar áttir.

## Lagalisti
# Með blik í auga
# Ó borg mín borg (með Hauki Morthens)
# Simbi sjómaður
# Lóa litla á Brú
# Hvar ertu?
# Síðasti dansinn
# Ég er farmaður fæddur á landi
# Fyrir átta árum
# Lítið lag
# Þrek og tár (með Kristjönu Stefáns)
# Brúnaljósin brúnu
# Vinarkveðja
# Frostrósir
Lífið er ljúft

**Lífið er ljúft** er plata með íslenska tónlistarmanninnum Bubba Morthens sem kom út 1. nóvember 1993. Lífið var önnur platan sem Bubbi vann með Eyþóri Gunnarssyni, sem hann átti eftir að vinna plötur með af og til þangað til að Nýbúinn kom út 2001. Hún var einnig fyrsta plata Bubba með Skífunni og seldist í 14.000 eintökum. Þegar að spurninginn "hvernig lífið gæti verið ljúft á tímum atvinnuleysis, minnkandi kaupmáttar og annara þrenginga sem venjulegur launamaður þarf að búa við" kom upp á í viðtali Tímann, svaraði Bubbi...Eftir að hafa verið búinn að syngja í mörg ár um erfiðar ástæður fólks í þjóðfélaginu þá hugsaði ég með mér, af hverju ekki að snúa blaðinu við og gera eitthvað sem enginn býst við af mér; gera heila plötu þar sem ekkert er nema jákvæðni... En auðvitað tala ég líka um ástandið og stór hluti af minni tónleikadagskrá fjallar einmitt um þessa hluti sem fólkið býr við og á við að etja í sínu daglega lífÍ heimildarmynd um gerð plötunnar sagði Bubbi líka að konan hans á þeim tíma, Brynja Gunnarsdóttir, hafði talað um að fólk væri að tala við hana um hversu langt það væri síðan að Bubbi gaf út plötu eins og Konu, en það var fyrsta skilnaðarplata Bubba.

## Lagalisti
# Sem aldrei fyrr
# Það er gott að elska
# Leiðin til San Diego
# Þeir hafa trúðinn en þá vantar trúbador
# Við tvö
# Öldueðli
# Horft til baka
# Afkvæmi hugsanna minna
# Lukkan og ég
# Útsýnið er fallegt
# Sum börn
56

**56** (**LVI** í rómverskum tölum) var í júlíanska tímatalinu hlaupár sem byrjaði á fimmtudegi. Á þeim tíma var það þekkt í Rómaveldi sem **ræðismannsár Satúrnínusar og Scipíós** eða sem árið 809 *[[ab urbe condita]]*. Það hefur verið þekkt sem árið 56 síðan Anno Domini-tímatalið, hið Kristna tímatal, var tekið upp á miðöldum.

## Atburðir
* Vologases 1. réðist inn í Armeníu og hrinti af stað stríði milli Rómaveldis og Parþíu.

## Fædd
* Gaius Cornelius Tacitus, rómverskur sagnaritari (d. um 120).

## Dáin
* Lucius Volusius Saturninus, rómverskur stjórnmálamaður.
Von (Bubbi Morthens)

**Von** er plata með íslenska tónlistarmanninnum Bubba Morthens og kúbversku hljómsveitinni Sierra Maestra. Í byrjun árs 1992 spratt upp orðrómur um að Bubbi væri á leiðinni til Kúbu að taka upp plötu. Í viðtali við Morgunblaðið 19. mars 1992 sagðist Bubbi upphaflega ætlað til Brasilíu að taka upp plötu, en síðan skipt um skoðun á minningartónleikum Guðmunds Ingólfssonar píanóleikara. Þar kom Bubbi fram með svokallaðri salsasveit með þeim Gulla Briem, Tryggva HÜbner, Pálma Gunnarssyni og Reyni Jónassyni. Þar fluttu þeir minnigarlag um Guðmund, sem hafði nafnið Þínir löngu grönnu fingur. Hann talaði síðan um hvernig að eftir flutninginn þá hafi hann verið baksviðs að tala við Tómas R. Einarsson og talað um að hann vildi vilja gera heila plötu í stíl Þinna löngu grönnu fingra og að hann vildi fara til Brasilíu að taka plötuna upp.Tómas stakk þá upp á því að ég færi frekar til Kúbu og tveimur dögum síðar var þetta allt komið í gang6. maí 1992 hélt Bubbi með Eyþóri Gunnarssyni, Gunnlaugi Briem og tæknimanni ferðarinnar, Bergi Grímssyni. Þegar komið var til Kúbu lentu þeir Bubbi og félagar í mjög ströngu tékki, en þegar að Bubbi framvísaði bréfi sem sagði að þeir væri "í boði háttsettra manna" breyttist viðmótiðEftir nokkra mæðu fórum við á alþjóðaflugvöllinn og þar tók á móti okkur móttökunefnd, með ræðum og tilheyrandi. Þá komumst við að því að við vorum fyrstu vestrænu tónlistarmennirnir sem komu til Kúbu í 34 árPlatan kom út þann 12. nóvember 1992 og til að kynna hana komu þeir félagar í Sierra Maestra til landsins til að fara í tónleikaferð með Bubba um landið. Við sem höfum notið tónlistar Bubba Morthens gegnum árin tökum við þessari nýju plötu fagnandi og vonum um leið að leit hans að hinum eina sanna tóni og sannleikanum í list sinni linni aldrei.

Sigurður Þór Salvarsson, gagnrýnandi DV Eftir velgengni plötunnar var bæði íhugað að gera endurgerð af plötunni á ensku og að Sierra Maestra myndi koma til Íslands til að taka þátt í tónleikaferð sem notuð væri til að kynna plötuna en hætt var við báða viðburði vegna fjármagnsskorts

## Lagalisti

# Þínir löngu grönnu fingur
# Kossar án vara
# Jakkalakkar
# Hroki
# Þingmannagæla
# Myrkur sjór og sandur
# Einskonar ást
# Ég minnist þín
# Borgarbarn
# Þú færð að vita
# Brunnurinn okkar
Fjórir naglar

**Fjórir naglar** er plata með Íslenska tónlistarmanninum Bubba Morthens og hljómsveitinni Stríð og frið. Plötuna unnu Bubbi og Stríð og friður með Pétri Þór Bendiktssyni, Pétri Ben, gítarleikara. Pétur rekur söguna þannig að Bubbi hafi nálgast hann baksviðs á tónleikum sem haldnir voru í tilefni 25. ár afmælis Kaupþings í ágúst 2007 og beðið hann um að vinna með sér næstu plötu sína. Platan, sem gefin var út 6. júní 2008, var fyrsta plata Bubba síðan að platan Ég er kom út 1991 til að koma út bæði í CD formi og á vínyl.Nú er Bubbi hins vegar stiginn til jarðar, tilbúinn að taka þátt í leiknum með sína allra bestu plötu í árabil

Jóhann Ágúst Jóhannsson, gagnrýnandi Morgunblaðsins

## Lagalisti
# Mundu Drottinn
# Myndbrot
# Brúnu augun þín
# Græna húsið
# Frelsi til að velja
# Algleymi svart
# Þegar tíminn er liðinn
# Snærið varð að duga
# Femmi
# Fjórir naglar
# Dýrðin er þín
# Þú ert ekki staur
# Fótatak þitt
Ég er

**Ég er** er tónleikaplata með íslenska tónlistarmanninum Bubba Morthens sem kom út 6. október 1991. Platan inniheldur upptökur frá ýmsum tónleikum Bubba. Bubbi var á þessum tíma nýbyrjaður í hljómsveitinni GCD með Rúnari Júlíussyni, en pása var gerð á hljómsveitinni svo hann gæti tekið upp Ég er. Platan var síðasta plata Bubba til að koma út á vínyl áður en að platan Fjórir naglar kom út 6. júní sautján árum síðar.

## Lagalisti
**Plata eitt: A-hlið**

* Syneta

* Silfraður bogi

* Sumarið 68

* Rómantík nr. 19
* Háflóð
* Stál og hnífur
* Sonnetta 
* Blóðbönd

**Plata eitt: B-hlið**

* Þarafrumskógurinn (nýtt lag)
* Aldrei fór ég suður
* Ísbjarnarblús
* Segulstöðvarblús
Sögur af landi

**Sögur af landi** er plata með íslenska tónlistarmanninnum Bubba Morthens sem kom út þann 9. október 1990. Líkt og flestar plötur Bubba á þessum tíma vann hinn sænski Christian Falk plötuna með Hilmari Erni Hilmarssyni. Að sögn Hilmars bætti Falk miklu við lögin.Til dæmis flautukaflann í laginu Síðasti örninn sem og endurskapað lagið Sonnetta. Í viðtali við Bubba í DV sagðist Bubbi vera að vinna að plötu undir nafninu RASK, en því heiti var skipt út fyrir Sögur af landi.En þrátt fyrir að Bubbi bjóði ekki upp á margt nýtt á Sögum af landi fyrirgefst honum það einfaldlega vegna þess að þetta er skrambi góð plata. Bubbi virðist vera í mjög góðu jafnvægi, sáttur við lífið og tilveruna og umfram allt sjálfan sig. Allt þetta endurspeglast í tónlistinni og ekki síður í textunum sem eru betri og vandaðri en nokkru sinni fyrr

Sigurður Þór Salvarsson, gagnrýnandi DVSögur af landi var síðasta plata Bubba með Christian Falk. Í ljóði í ljóðabók Öskraðu gat á myrkrið talaði Bubbi um Falk**hann gat tamið öll hljóðfærin**

**Þau hlýddu honum**

**eins og sirkusdýr**

**engin svipa bara ástríða**

**og fegurð hjartans**

## Lagalisti
**Plata eitt: A-hlið**

# Sonnetta
# Laugardagsmorgunn
# Vals fyrir Brynju
# Fjólublátt flauel
# Að eilífu ung
# Blóðbönd

**Plata eitt: B-hlið**

# Síðasti örninn
# Stúlkan sem starir á hafið
# Guli flamingóinn
# Syneta

**Á geisladiskaútgáfu plötunnar bætust eftirfarandi lög við**

# Sú sem aldrei sefur
# Í kvöld er talað fátt
# Hann er laxveiðisjúklingur og veit ekki af því

**Á sérútgáfu plötunnar sem kom út þann 6. júní 2006 í tilefni fimmtugsafmælis Bubba bættust eftirfarandi lög við**

# Stúlkan sem starir á hafið (Hjátaka(
# Syneta (Hjátaka)
# Vals fyrir Brynju (Hjátaka)
# Sonnet (af plötunni Icebreakers)
# Last eagle (af plötunni Icebreakers)
# Bloodties (Hjátaka)
3 heimar

**3 heimar** er plata með íslenska tónlistarmanninnum Bubba Morthens sem kom út þann 20. október 1994. Hún, að sögn Bubba, var samin í helgarferð til Amsterdam. Bubbi sagði svo: 
Platan seldist í rétt tæpum tíu þúsund eintökum árið 1994 og var þarmeð söluhæsta platan þessa árs.

## Lagalisti
# Bleikir þríhyrningar (með Ellen Kristjánsdóttur)
# Brotin loforð
# Þannig er nú ástin
# Sumar konur
# Maður án tungumáls
# Hafið er ruslakista þeirra ríku
# Loksins, loksins
# Atvinnuleysið er komið til að fara
# Aldrei aftur
# Söngur Kríunnar (með KK)

## Tilvísanir
Svefnvana

**Svefnvana** er plata með hljómsveitinni GCD sem kom út 14. maí 1993. Bubbi Morthens og Rúnar Júlíusson fóru til Amsterdam í byrjun ársins 1993 til að semja efni á þessa plötu.

## Lagalisti

# Hótel Borg
# Litli prinsinn
# Sumir fá allt
# Slæmt karma
# Nútímamaður
# Svarta Sara
# Rökkurótti
# Kokkteiltrúðar
# Dragðu út naglann
# Sumarið er tíminn
# Tíminn líður hægt í Jóntubæ
# Flug.leiða.blús

## Tilvísanir
Bubbi og Dimma

**Bubbi og Dimma** er tónleikaplata með Bubba Morthens og hljómsveitinni Dimmu. Platan inniheldur upptökur frá tvennum tónleikum sem Bubbi hélt í mars 2015. Tónleikarnir skiluðu af sér tvennum plötum: Bubba og Dimmu eins vegar; og Minnismerki hinsvegar. Á plötunni flutti Bubbi og Dimma lög eftir hljómsveitir Bubba, Utangarðsmenn og Das Kapital, sem og lag af plötunni Mér líkar það.

## Lagalisti
# Svartur gítar
# Launaþrællinn
# Jón pönkari
# Samband í Berlín
# Blóðið er rautt
# Blindsker
# Kyrrlátt kvöld
# Barnið sefur
# It's a shame
# Laus og liðugur
# Ég vil ekki stelpu eins og þig
# Tango
# Lili Marlene
# Leyndarmál frægðarinnar
# Fuglinn er floginn
# Poppstjarnan
# Hiroshima
# Það þarf að mynd'ana
# Fjöllin hafa vakað
# Viska Einsteins 2015
Minnismerki (breiðskífa)

**Minnismerki** er plata með Íslenska tónlistarmanninnum Bubba Morthens og hljómsveitinni Dimmu. Líkt og bróðurplata hennar, sem fékk nafnið Bubbi og Dimma og kom út 5. desember, inniheldur Minnismerki upptökur frá tónleikum sem Bubbi og Dimma héldu í Eldborgarsal Hörpu í mars 2015. Minnismerki kom út þann 18. október 2016 og innihélt lög af plötum hljómsveitar Bubba sem hann var í árin 1981-1984 og 2004, Egó

## Lagalisti
# Mescalin
# Við trúðum blint
# Tungan
# Sætir strákar
# Sieg Heil
# Minnismerki
# Dauðakynslóðin
# Blýhöfuð
# Breyttir tímar
# Í hjarta mér
# Vægan fékk mér dóm
# Fallegi lúserinn minn
# Guðs útvalda þjóð
# Í spegli Helgu
# Ráð til vinkonu
# Stórir strákar fá raflost
# Breyttir tímar
# Móðir
# Fjöllin hafa vakað
Acer floridanum

**Acer floridanum** er hlyntegund sem er ættuð frá suðaustur og mið Bandaríkjunum. Hún er stundum talin undirtegund af sykurhlyni. Hún verður um 15-25 m há.

## Tilvísanir
Andrzej Duda

**Andrzej Sebastian Duda** (f. 16. maí 1972) er pólskur stjórnmálamaður sem var forseti Póllands frá árinu 2015 til ársins 2025. Hann hefur áður setið á pólska þinginu og á Evrópuþinginu. Duda er fyrrum meðlimur í hægriflokknum Lögum og réttlæti en hefur formlega verið óflokksbundinn frá því að hann tók við forsetaembætti. Hann var engu að síður talinn ötull stuðningsmaður ríkisstjórnar Laga og réttlætis, sem var við völd frá 2015 til 2023.

## Æviágrip
Andrzej Duda er íhaldsmaður og kaþólskur þjóðernissinni. Hann er andvígur þungunarrofum, hjónabandi samkynhneigðra og tæknifrjóvgunum. Sem þingmaður hefur Duda talað fyrir því að læknar sem bjóða upp á tæknifrjóvganir séu dæmdir í fangelsi. Hann er hlynntur bandalagi Póllands við Bandaríkin og að Atlantshafsbandalagið hafi herstöðvar í landinu en er andvígur því að Pólland taki upp evru.

Duda bauð sig fram til forseta Póllands með stuðningi flokks síns, Laga og réttlætis, árið 2015 og vann nauman sigur gegn sitjandi forseta landsins, Bronisław Komorowski, með 51,55 prósentum atkvæða. Sigur Duda kom álitsgjöfum nokkuð á óvart þar sem hann var þá lítt þekktur og Komorowski hafði verið vinsæll forseti.

Lög og réttlæti náðu meirihluta á þingi stuttu eftir að Duda var kjörinn forseti og náðu því stjórn á öllum öngum ríkisvaldsins. Stjórn Laga og réttlætis hefur fylgt félagslegri stefnu sem hefur hjálpað mörgum Pólverjum, einkum á landsbyggðinni, að berjast við fátækt. Aftur á móti hefur stjórnin sætt ásökunum um að beina spjótum gegn minnihlutahópum eins og Gyðingum og hinsegin fólki. Í kosningabaráttu sinni fyrir endurkjöri árið 2020 lét Duda þau orð falla að hinsegin réttindi væru „hættulegri hugmyndafræði en kommúnismi.“

Duda vann naumt endurkjör árið 2020 með 51,2% atkvæða í annarri umferð gegn mótframbjóðandanum Rafał Trzaskowski, borgarstjóra Varsjár.

Lög og réttlæti töpuðu meirihluta sínum á þingi eftir kosningar árið 2023 og Duda varð því að sverja Donald Tusk, leiðtoga stjórnarandstöðuflokkanna, í embætti forsætisráðherra. Duda hét því þó að hann myndi starfa ásamt nýrri stjórn.

## Tilvísanir
Hornhlynur

**Hornhlynur** (fræðiheiti: *Acer diabolicum*) er runni eða lítið lauftré af ættkvísl hlyna (Acer) sem er einlent í Japan (Honshu, Shikoku og Kyushu).  Hann getur orðið 10 til 20 m hár.

## Tilvísanir
Reynisfjara

**Reynisfjara** er strönd við Reynisfjall og Reynisdranga rétt vestur af Vík í Mýrdal. Staðurinn er einn vinsælasti ferðamannastaður Íslands. Þar er falleg stuðlabergsmyndun.

## Hætta á öldugangi og banaslys
Reynisfjara er hættulegasti ferðamannastaður landsins en ferðamenn skynja stundum ekki hættuna og fara of nálægt öldunum. Stærri og hættulegri öldur koma inn á milli. 

Rætt hefur verið um að koma gæslu á svæðinu en ekkert hefur verið gert. Skilti eru þó á staðnum. Rætt hefur verið að setja viðvörunarkerfi upp, ljósi og fána.

### Banaslys
Banaslys hafa orðið við fjöruna 2007, 2016, 2018, 2021, 2022 og 2025. 

## Tilvísanir
Köngurapar

**Köngurapar** (fræðiheiti: *Ateles*) eru 7 tegundir nýja-heims apa af stofninum Ateles, sem aftur flokkast undir Atelinae og Atelidae. Líkt og aðrar tegundir í flokknum atelines, er þá að finna í hitabeltis-frumskógum Mið- og Suður Ameríku, frá syðst í Mexíkó til Brasilíu.

Allar tegundirnar sjö eru að einhverju marki í stöðu þar sem stofnstærðin fer minnkandi og gjætu jafnvel nálgast að lognast út af. Einkum er *brúni köngurapinn* í nokkurri útrýminqarhættu.

## Heimildaskrá
Ilmhlynur

**Ilmhlynur** (fræðiheiti: *Acer macrophyllum*) er lauftré af ættkvísl hlyna (Acer) sem vex meðfram Kyrrahafsströnd Bandaríkjanna, frá suður-Alaska til suður-Kaliforníu.  Hann getur orðið 48 metra hár, en er oftast um 15 til 20 m. Lauf ilmhlyns eru þau stærstu innan hlyna og geta orðið allt að 60 sm. löng. Hægt er að gera sýróp úr safa hans eins og úr sykurhlyni, en bragðið er annað.

## Tilvísanir
Randhlynur

**Randhlynur** (fræðiheiti: *Acer pensylvanicum*) er runni eða lítið lauftré af ættkvísl hlyna (Acer) sem er frá austurhluta Bandaríkjanna, suður til norður Georgíu.  Hann getur orðið 5 til 10 m hár.

## Tilvísanir
Mateusz Morawiecki

**Mateusz Jakub Morawiecki** (f. 20. júní 1968) er pólskur hagfræðingur, sagnfræðingur og stjórnmálamaður sem var forsætisráðherra Póllands frá desember 2017 til desember 2023. Morawiecki er meðlimur í íhaldsflokknum Lögum og réttlæti og var áður varaforsætisráðherra, þróunarráðherra og fjármálaráðherra í ríkisstjórn forvera síns, Beatu Szydło. Áður en hann hóf þátttöku í stjórnmálum átti Morawiecki að baki langan feril í viðskiptum.

## Æviágrip
Mateusz Morawiecki ólst upp í Wrocław og er sonur eðlisfræðingsins Kornels Morawiecki, sem var andófsmaður gegn kommúnistastjórn Póllands. Kornel Morawiecki var stofnandi Baráttusamtaka Samstöðu (*Solidarność Walcząca*), róttækrar klofningshreyfingar úr verkalýðsfélaginu Samstöðu sem var ósamþykk viðræðum við kommúnistastjórnina. Mateusz Morawiecki tók sjálfur þátt í andófsaðgerðum gegn ríkisstjórninni og var handtekinn og barinn fyrir vikið.

Morawiecki útskrifaðist árið 1992 með gráðu í sagnfræði frá Háskólanum í Wrocław og nam síðan viðskiptastjórnun við Vísinda- og tækniháskólann í Wrocław og Ríkisháskólann í Mið-Connecticut. Hann útskrifaðist árið 1995 með MBA-gráðu frá Hagfræðiháskólanum í Wrocław og með mastersgráðu í Evrópufræðum frá Háskólanum í Basel.

Á tíunda áratugnum vann Morawiecki ýmis störf í fræða- og viðskiptageiranum en árið 1998 hóf hann störf fyrir Bank Zachodni WBK, pólskan banka í eigu spænsku fjármálasamsteypunnar Banco Santander, SA. Morawiecki vann hjá bankanum til ársins 2015 og var framkvæmdastjóri hans frá árinu 2007.

Morawiecki var lengst af ekki tengdur við neinn stjórnmálaflokk en árið 2010 vann hann sem efnahagsráðgjafi Donalds Tusk, forsætisráðherra Póllands úr Borgaraflokknum. Þegar hægri-íhaldsflokkurinn Lög og réttlæti komst til valda eftir stórsigur sinn í þingkosningum árið 2015 var Morawiecki útnefndur fjármálaráðherra. Útnefning hans var víða álitin tilraun til þess að koma til móts við erlenda fjárfesta, sem óttuðust mögulegar afleiðingar þjóðernissinnaðrar fjármálastjórnunar Laga og réttlætis.

Í desember árið 2017 lét Jarosław Kaczyński, formaður Laga og réttlætis, stokka upp pólsku ríkisstjórnina. Beatu Szydło forsætisráðherra var bolað úr embætti og Morawiecki tók við af henni auk þess sem hann viðhélt embætti fjármála- og þróunarráðherra. Talið er að Kaczyński hafi litið svo á að Morawiecki myndi eiga auðveldara en Szydło með að semja við Evrópusambandið. Stjórn Morawiecki hefur átt í deilum við Evrópusambandið bæði um umdeildar breytingar á pólska dómkerfinu og um meginreglu rétthæðar ESB-löggjafar gagnvart pólskum lögum.

## Tilvísanir
Ling Liong Sik

Tun **Ling Liong Sik** (einfölduð kínverska: 林良实) ; f. 18. september 1943) er malasískur stjórnmálamaður. Hann starfaði sem samgönguráðherra Malasíu frá 1986 til 2003. Hann starfaði einnig sem forseti MCA. Útskrifaðist frá National University of Singapore.

Þann 4. febrúar 1988 var Ling Liong Sik skipaður starfandi forsætisráðherra Malasíu til 16. febrúar sama ár.

Þann 27. október 2015 höfðaði Najib Razak, forsætisráðherra Malasíu, mál gegn Ling Liong Sik fyrir meiðyrði. Hann hélt því fram í kvörtuninni að Ling Liong Sik hafi sakað sig um að misnota fé og aðrar rangar og ærumeiðandi yfirlýsingar 3. október sama ár og birt þær á fréttavefsíðum. Þann 22. maí 2018 dró Najib málsóknina til baka og samþykkti að greiða RM25.000 gjald.

Hann er einn áhrifamesti kínverski stjórnmálamaðurinn í Malasíu samtímans. Ling Liong Sik er kvæntur Ong Ee Nah og á tvo syni.

## Tilvísanir
Hamilton (Bermúda)

**Hamilton** er höfuðstaður Bermúda og er mikilvæg höfn og ferðamannastaður. Íbúar eru 854 (2016).
Hamilton

**Hamilton** getur átt við:
;Staðir
*Hamilton, borg í Ontaríó, Kanada.
*Hamilton, borg í Suður-Lanarkshire í Skotlandi.
*Hamilton, höfuðstað Bermúda.
;Menning
**[[Hamilton (söngleikur)|Hamilton]]*, söngleik frá árinu 2015.
## Sjá einnig
* Hamilton (ættarnafn)
Skotfélag Hafnarfjarðar

**Skotfélag Hafnarfjarðar** var í hópi elstu íþróttafélaga landsins, stofnað árið 1871 eða þar um bil. Félagið starfaði um nokkurra ára skeið. Ekki má rugla því saman við Skotíþróttafélag Hafnarfjarðar frá árinu 1965.

## Saga
Fyrstu skipulögðu íþróttafélögin á Íslandi voru stofnuð um æfingar í skotfimi, fyrst og fremst af dönskum kaupmönnum og íslenskum embættismönnum. Skotfélag Reykjavíkur frá árinu 1867 var stærst og öflugast, en einnig er vitað um sambærilegt félag í Keflavík frá 1869.

Gísli Sigurðsson, íþróttaforkólfur í Hafnarfirði, tók saman heimildir um upphaf íþróttastarfs í bænum. Taldi hann sig hafa vitneskju um að stofnað hefði verið skotfélag í Hafnarfirði um árið 1871. Forgöngumaður þess var verslunarmaðurinn Edvard Biering, sem þá var búsettur í Hafnarfirði.

Æfingar fóru fram að Hörðuvöllum, einkum á sumrin. Notast var við gríðarmikinn og ævagamlan framhlaðning, sem sagður var uppruninn úr þrjátíu ára stíðinu. Hlaðið var undir byssuna á Völlunum og skotið á mark við klettinn Einbúa. Þá er vitað um skotkeppni sem fram fór í svokölluðu Knudtzons-pakkhúsi í tengslum við dansleik í bænum, þar sem Biering sjálfur fór með sigur af hólmi.

Botninn mun hafa dottið úr starfsemi félagsins þegar Biering flutti til Borgarness fáeinum árum síðar.

Í grein sinni um sögu Skotfélags Reykjavíkur árið 1951 segir Árni Óla frá skotkeppni Reykvíkinga og Keflvíkinga í byrjun árs 1871. Lætur hann þess getið að hópi manna úr Hafnarfirði hafi verið boðið til leiks, þrátt fyrir að ekkert skotfélag væri þar starfandi. Tíu Hafnfirðingar hafi skráð sig til þátttöku, þar á meðal C. Zimsen (faðir Knud Zimsen sem síðar varð borgarstjóri), H. Linnet og Þorfinnur Jónatansson. Hafa ber í huga að skráning sem þessi jafngilti því ekki að viðkomandi mættu til keppni, þar sem alsiða var að betri borgarar greiddu þátttökugjald en félu öðrum skotmönnum að keppa fyrir sína hönd. Hugsanlegt er þetta framtak Skotfélags Reykjavíkur hafi orðið kveikjan að stofnun félagsins í Hafnarfirði.

## Neðanmálsgreinar




## Heimildir

* Gísli Sigurðsson (1969). *Þættir úr sögu íþrótta í Hafnarfirði*, Fjarðarfréttir, 1. des. 1969. 
* Árni Óla (1951). *Fyrsta íþróttafélag Reykjavíkur*, Lesbók Morgunblaðsins, 18. nóv. 1951.
Skriðufell

**Skriðufell** getur átt við:
*Skriðufell, bæ við Þjórsárdal.
*Skriðufell, fjall sem markar vestri hluta Þjórsárdals.
Skriðufell (fjall)

**Skriðufell** er um 340 metra fjall sem markar vestari hluta Þjórsárdals. Þjórsárdalsskógur er sunnan, vestan og austan þess. Samnefndur bær er sunnan við fellið.
Eddie Howe

**Eddie Howe** (f. 29. nóvember 1977 í Amersham, á Englandi) er enskur knattspyrnustjóri og fyrrverandi knattspyrnumaður. Hann spilaði sem varnarmaður og lengst af hjá Bournemouth.

Howe var frá 2012–2020 stjóri AFC Bournemouth og kom þeim upp um tvær deildir á þremur árum þegar liðið komst upp í úrvalsdeild og var þar í 5 ár. Hann sagði af sér árið 2020 þegar liðið féll niður í ensku meistaradeildina.

Frá og með nóvember 2021 hefur hann verið knattspyrnustjóri hjá enska Premier League liðinu Newcastle United F.C..

## Heimildir
* Premier League -  Managers (á ensku)
* The Guardian - Eddie Howe tough task... (á ensku)

## Viðhengi
Katerini

**Katerini** (gríska: Κατερίνη) er borg í Makedóníuhéraði í Grikklandi. Borgin er umkringd Olympus-fjalli, Pierian-fjöllum og Thermaikos-flói. Íbúafjöldi árið 2011 var 58.309.
Ferdinand 2. af Aragóníu

**Ferdinand II** (aragónsku: *Ferrando*; katalónsku: *Ferran*; basknesku: *Errando*; spænsku: *Fernando*) (10. mars 1452 – 23. janúar 1516) var konungur af Aragóníu frá 1479 til dauðadags 1516. Sem eiginmaður Ísabellu I af Kastilíu, var hann einnig konungur Kastilíu frá 1475 til 1504 (sem **Ferdinand V**). Með hjónabandi þeirra var Spánn sameinað og ríktu þau saman yfir landinu. Ferdinand er í raun talinn fyrsti konungur Spánar þó að ríkin tvö, Kastilía og Aragónía, væru enn lagalega séð sitthvort konungsdæmið en það var ekki fyrr en á árunum 1707 til 1716 sem ríkin tvö runnu formlega saman í eitt.

Aragónska krúnan sem Ferdinand erfði árið 1479 réði yfir Konungsríkinu Aragóníu, Konungsríkinu Valensíu, Konungsríkinu Majorka, Konungsríkinu Sardiníu, Konungsríkinu Sikiley auk Furstadæmisins af Katalóníu. Hjónaband Ferdinands og Ísabellu er talið hornsteinninn að fullri sameiningu Spánar. Ferdinand og Ísabella áttu auk þess stóran þátt í evrópsku nýlenduvæðingu Ameríku, en þau styrktu fyrstu ferð Kristófers Kólumbusar árið 1492. Sama ár sigruðu hjónin Granada, síðasta vígi mára í vestur-Evrópu.

Ferdinand og Ísabella stjórnuðu árángursríku veldi sínu á jafningjagrundvelli. Þau gerðu hjúskaparsamning sín á milli sem listaði skilmála þeirra beggja. Í valdatíð þeirra studdu þau við hvort annað á áhrifaríkan hátt í samræmi við kjörorð sitt: „Tanto monta, Isabel como Fernando“ („Þau eru það sama, Ísabella og Ferdinand“). Afrek hjónana voru mikil: Spánn var sameinað, að minnsta kosti sameinaðra en nokkru sinni fyrr; vald krúnunnar var miðstýrt, í það minnsta að nafninu til; Þau kláruðu að endurheimta allt það landsvæði sem hafði tapast til Máranna; Lagður var grunnur að sterkasta herafli næstu einnar og hálfar aldar; búinn var til lagarammi; staðið var að kirkjuumbótum. Jafnvel án alls þess ávinnings sem fólst í nýlenduvæðingu Ameríku, þá hefði Spánn samt verið stórveldi í Evrópu. Landafundir Kólumbusar setti landið á braut þess að verða fyrsta stórveldi nútímans.

Ferdinand var konungur Kastilíu þar til Isabella lést, árið 1504 en þá varð dóttir þeirra, Jóhanna, drottning. Það sama ár, eftir stríð við Frakkland, sigraði Ferdinand Konungsríkið Napólí. Árið 1507 varð hann ríkisstjóri Kastilíu fyrir hönd Jóhönnu, sem var sögð vera í andlegu ójafnvægi. Árið 1506, sem partur af sáttmála við Frakkland, kvæntist Ferdinand Germaine af Foix, en þau komu aldrei barni á legg. Árið 1512 sigraði hann Konungsríkið Navarra, þannig réði hann yfir öllum svæðum sem mynda Spán í dag til dauðadags árið 1516. Jóhanna erfði Ferdinand, þó bara að nafninu til, því fljótlega var það Karl I (seinna Karl V keisari Hins heilaga rómverska keisaradæmis), sonur hennar sem fór með raunveruleg völd.
Íslenskir sjávarhættir

*Íslenskir sjávarhættir* er fræðirit eftir Lúðvík Kristjánsson, sem var gefið út af Menningarsjóði í fimm bindum á árunum 1980-1986, og fjallar um íslenska sjávarhætti fyrr á öldum. 

Ritið einblínir á tímabilið fyrir iðnbyltingu, þegar farið var til sjós á árabátum, en höfundur segir að það tímabil spanni hátt í 10 aldir, allt frá landnámi fram á 19. öld. Ritið er tileinkað minningu íslenskra sjómanna fyrr og síðar. Það er víðfemt, en viðfangsefni þess er m.a. á sviði menningarsögu, atvinnusögu, tæknisögu, náttúrusögu og þjóðfræði. Fróðleikurinn sem þar kemur fram er m.a. byggður á viðtölum við hátt í 300 gamla sjómenn og öðrum aðilum sem voru kunnugir íslenskum sjávarháttum eins og þeir voru stundaðir í gamla daga. Þeir elstu þessara heimildamanna voru fæddir á árunum 1850-60. Höfundur byrjaði snemma að safna heimildum og tileinkaði fræðistörfum sínum eftir 1964 nánast alfarið íslenskum sjávarháttum, en eiginkona hans Helga Jónsdóttir Proppé aðstoðaði við verkið.

Í ritinu er einnig mikið vitnað í íslensk íslensk fornrit frá miðöldum, en Lúðvík var við nám í íslenskum fræðum við Háskóla Íslands á árunum 1932-1934 undir leiðsögn Sigurðar Nordal prófessors, og var því fornritunum vel kunnugur. 

Í ritinu er m.a. verstöðvatal, þar sem er borið kennsl á 326 verstöðvar um allt land. 

Ritið er ríkulega myndskreytt af teikningum eftir Bjarna Jónsson listmálara og Guðmund P. Ólafsson líffræðing, sem hannaði einnig bókarkápuna. 

*Íslenskir sjávarhættir* er af sumum talið einstakt ritverk á heimsvísu, þar sem engar aðrar þjóðir hafa tekið saman sambærilegt ritverk um sína sjávarhætti.

## Efnisyfirlit ''Íslenskra sjávarhátta''

### Bindi I (1980)
* Fjörunytjar og strandjurtir
* Matreki
* Rekaviður
* Selur

### Bindi II (1982)
* Verðstöðvatal
* Íslenzki árabáturinn
* Vertíðir
* Verleiðir og verferðir
* Verbúðir
* Mata og mötulag

### Bindi III (1983)
* Skinnklæði og fatnaður
* Uppsátur
* Uppsátursgjöld
* Skyldur og kvaðir
* Veðurfar og sjólag
* Veðrátta í verstöðvum
* Fiskimið
* Viðbúnaður vertíða og sjóferða
* Róður og sigling
* Flyðra
* Happadrættir og hlutabót
* Hákarl
* Þrenns konar veiðarfæri

### Bindi IV (1985)
* Beita og beiting
* Veiðar með handfæri
* Veiðar með lóð og þorskanetum
* Lending - uppsetning - fjöruburður
* Skiptivöllur - aflaskipti
* Landlegur
* Vergögn
* Hagnýting fiskifangs
* Þorskhausar

* Skreiðarferðir og fiskifangaverzlun

### Bindi V (1986)
* Hvalur
* Rostungar
* Sjávarfuglanytjar
* Þjóðtrú og getspeki

## Heimildir
* Einar Laxness. (1981). "Inngangur." Í Lúðvík Kristjánsson, *Vestræna*. Reykjavík: Sögufélag.
* Lúðvík Kristjánsson. (1980-86). *Íslenskir sjávarhættir I-V*. Reykjavík: Bókaútgáfa Menningarsjóðs.

## Tilvísanir
Júlíana María af Braunschweig-Wolfenbüttel

**Júlíana María af Brúnsvík-Wolfenbüttel-Bevern** (danska: *Juliane Marie*; 4. september 1729 — 10. október 1796) var drottning Danmerkur og Noregs á árunum 1752 til 1766. Hún var önnur kona Friðriks 5. konungs Danmerkur og Noregs. Hún varð þjóðhöfðingi sjálf frá 1772 til 1784. Júlíana var móðir Friðriks erfðaprins af Danmörku og Noregi. Kristján 8. Danakonungur og hver einasti danskur konungur að undanskildum Kristjáni 9. kemur frá henni.
Ferdinand 2.

**Ferdinand 2.** getur átt við eftirfarandi:
* Ferdinand 2. konung af Aragóníu (1452 – 1516).
* Ferdinand 2. keisara hins Heilaga rómverska ríkis (1578 – 1637).
* Ferdinand 2. stórhertoga af Toskana (1610 – 1670).
Alexander 6.

**Alexander VI páfi** (1. janúar 1431 – 18. ágúst 1503), sem hét upphaflega **Rodrigo de Borja** var leiðtogi Rómversk-kaþólsku kirkjunnar og Páfaríkisins frá 11. ágúst 1492 til dauðadags 1503.

Rodrigo fæddist inn í hina atkvæðamiklu Borgia fjölskyldu í Xàtiva, þá undir krúnunni í Aragóníu (nú Spánn) og lærði lögfræði við Bolognaháskólann. Hann var vígður djákni og gerður að kardínála árið 1456 eftir að frændi hans var kjörinn Kalixtus III páfi, ári síðar varð hann varakanslari kaþólsku kirkjunnar. Hann hélt áfram að þjóna í Páfaráði undir næstu fjórum páfum og öðlaðist veruleg áhrif og auð á meðan. Árið 1492 var Rodrigo kjörinn páfi og fékk nafnið Alexander VI.

Páfalegar tilskipanir Alexanders árið 1493 staðfestu eða endurstaðfestu réttindi spænsku krúnunnar í Nýja heiminum í kjölfar landafunda Kristófers Kólumbusar árið 1492. Í seinna Ítalíustríðinu studdi Alexander VI son sinn Cesare Borgia sem starfaði fyrir Frakkakonung. Utanríkisstefna hans var að ná sem hagstæðustu kjörum fyrir fjölskyldu sína.

Alexander er talinn einn umdeildasti endurreisnarpáfinn, meðal annars vegna þess hann viðurkenndi að hafa eignast nokkur börn með ástkonum sínum. Fyrir vikið varð ítalskvædda valensíska eftirnafn hans, Borgia, samheiti yfir sældarhyggju og frændhygli, sem jafnan er talið einkenna störf hans sem páfa. Á hinn bóginn lýstu tveir arftakar Alexanders, Sixtus V og Úrbanus VIII, honum sem einum mest framúrskarandi páfa síðan sjálfur Pétur postuli var og hét.
Bologna-háskóli

**Háskólinn í Bologna** (ítalska: Alma mater studiorum - Università di Bologna, **UNIBO**) er rannsóknarháskóli í Bologna á Ítalíu. Hann var stofnaður árið 1088 af samtökum nemenda, er elsti starfandi háskólinn í heimi og fyrsti skólinn sem telst sem æðri menntastofnun. Orðið *universitas* (háskóli) var búið til við stofnun hans.

Hann er einn af virtustu háskólum Ítalíu. Frá stofnun hefur hann laðað að sér fjölda fræðimanna, kennara og námsmanna frá allri Ítalíu og heiminum öllum. Hann hefur fest sig í sessi sem ein helsta miðstöð menntunar á alþjóðavísu.

Hann var fyrsti námsstaðurinn sem notaði hugtakið *universitas* um félag nemenda og meistara, sem kom til með að skilgreina stofnunina (sérstaklega fræga lagadeild hans) sem staðsett er í Bologna. Merki háskólans ber kjörorðið *[[Alma mater]] studiorum* („Nærandi móðir námsins“) og ártalið 1088 e.Kr. Um 87.500 nemendur sækja 11 skóla háskólans. Háskólasvæði skólans eru í Cesena, Forlì, Ravenna og Rimini auk erlends útibús í Búenos Aíres, Argentínu. Innan háskólans er einnig afburðaskóli sem heitir *Collegio Superiore di Bologna*.

Háskólinn í Bologna var sá fyrsti til að veita konu prófgráðu og kennarastöðu árið, Bettisia Gozzadini, sem og að veita fyrstu konunni bæði doktorsgráðu í vísindum og launaða stöðu sem háskólaprófessor, Laura Bassi.
Acer cissifolium

**Acer cissifolium** er hlyntegund sem er ættuð frá suðhluta Japan. Hún verður um 5 til 10m há, sjaldan 15m. Blöðin eru þrískift.

## Tilvísanir
Acer henryi

**Acer henryi** er hlyntegund sem er ættuð frá Kína. Hún verður allt að 10m há. Blöðin eru þrískift.

## Tilvísanir
Harpa (hljóðfæri)

**Harpa** er strengjahljóðfæri þar sem vanalega er slegið á strengina með báðum höndum. Algengasta formið er þríhyrnt og efnið úr viði.

Harpa er gamalt hljóðfæri og má rekja hana allt til Mesópótamíu og forn-Egyptalands. Síðar varð harpan algeng um Bretlandseyjar og írskt afbrigði hennar breiddist út á meginlandið á síðmiðöldum. Harpan er þjóðernistákn á Írlandi og er skjaldarmerki landsins.
Sakramenti

**Sakrament** eru trúarlegar athafnir sem spila stórt hlutverk í tengslum við hjálpræði. Ágústínus var sá sem kom með hugtakið, og lýsti hann sakramentum sem sjáanlegum táknum sem benda til Guðs sem og miðla náð hans. Dæmi um sakrament eru altarisganga og skírn.
Klóeðla

**Klóeðlan** (fræðiheiti: *Deinonychus antirrhopus*) var tegund risaeðlu af vígeðluætt (e. dromaeosauridae).

## Aðrar merkingar
Klóeðla getur einnig átt um risaeðluna *Baryonyx walkeri* sem á íslensku ber hið rétta nafn sporeðla.
Harpan (stjörnumerki)

**Harpan** (gríska: λύρα *lyra*) er lítið stjörnumerki sem sést hátt á norðurhimninum í tempraða beltinu og lægra eftir því sem nær dregur miðbaug. Harpan er eitt af 48 stjörnumerkjum sem Kládíos Ptólemajos lýsti á 2. öld.

Bjartasta stjarnan í stjörnumerkinu er Blástjarnan (Vega). Sjelíak (*Beta Lyrae*) er tvístirni og hörpustjarna (tegundin dregur heiti sitt af henni) þar sem stjörnurnar tvær eru svo nálægt hver annarri að efni gengur á milli þeirra.
Perseifur (stjörnumerki)

**Perseifur** er stjörnumerki á norðurhimninum sem heitir eftir grísku hetjunni Perseifi. Það er eitt af 48 stjörnumerkjum sem Kládíos Ptólemajos lýsti á 2. öld og er í námunda við önnur stjörnumerki sem líka bera heiti úr grískum goðsögum. Vetrarbrautarsléttan liggur í gegnum stjörnumerkið.

Bjartasta stjarna stjörnumerkisins er Mirfak (*Alfa Persei*), reginrisi með birtustigið 1,79. Þekktasta stjarnan er Algol (*Beta Persei*), myrkvastirni sem er mjög breytilegt og sýnilegt með berum augum og hefur þannig verið tengt við spádóma.
Áttavitinn (stjörnumerki)

**Áttavitinn** (latína: *Pyxis*) er lítið og dauft stjörnumerki á suðurhimni sem Nicolas-Louis de Lacaille lýsti fyrstur á 18. öld. Áður var það hluti af aflagða stjörnumerkinu Argóarfarinu sem Kládíos Ptólemajos lýsti á 2. öld. Björtustu stjörnur þess, Alfa Pyxidis, Beta Pyxidis og Gamma Pyxidis, mynda nokkuð beina línu. Alfa Pyxidis er bláhvít stjarna, 3,67 að styrk, sem er um 10.000 sinnum bjartari en sólin.
Andorra í Söngvakeppni evrópskra sjónvarpsstöðva

Andorra hefur tekið þátt í Söngvakeppni evrópskra sjónvarpsstöðva 6 sinnum síðan að frumraun landsins í keppninni átti sér stað árið . Landið er það eina sem hefur aldrei keppt í lokaúrslitunum, þar sem besta niðurstaða þess er 12. sæti í undanúrslitunum árið . Andorra dró sig úr keppni eftir þátttökuna árið  þegar sjónvarpstöðin Ràdio i Televisió d'Andorra (RTVA) tilkynnti að erfiðleikar væru að fjármagna framfylgjandi þátttöku, og hefur landið ekki keppt síðan.

## Yfirlit þátttöku (niðurstöður)